Case ID: 1220627
Sentence 4: Məhkəmədə Zərərçəkmiş şəxs ifadəsində göstərdi ki, X4 təxminən 2018-ci ilin sonlarında tanımış, həmin vaxt özünə avtomobil almaq istədiyindən tanışlarından maraqlanıb Elgizin mobil nömrəsini tapmış, onunla arasındakı telefon danışığı zamanı Elgizin Sumqayıt şəhəri 41a məhəllə ərazisində yerləşən adı “CARS 200” olan avtomobil salonunda işlədiyini öyrənmiş, bundan sonra, Sumqayıt şəhərinə gələrək avtosalondakı 2011-ci il buraxılışlı “Mercedes Cclass” markalı avtomobilə baxıb bəyənmiş və həmin avtomobilin qiymətini 33.000 manata razılaşaraq almış, həmin avtomobili təxminən 10 ay müddətində idarə etmiş və bundan sonra, özünə “Prado” markalı avtomobil almaq istədiyindən ilk aldığı avtomobili götürüb Sumqayıt şəhərinə gəlmiş və Elgizə bu barədə demiş, Elgiz ona almaq istədiyi “Prado” markalı avtomobil tapacağına söz verdiyindən, ondan aldığı “Mercedes” markalı avtomobilin qiymətini 24.000 manata razılaşdırıb avtomobili satılması üçün avtosalona təhfil vermiş, aradan təxminən bir həftə keçmiş Elgiz ona zəng vurub “Prado” markalı avtomobil tapmadığını, ancaq yaxşı vəziyyətdə olan “Hyundai İX-35” markalı avomobil olduğunu bildirmiş və həmin avtomobili almasını məsləhət görmüş, avtomobilə baxıb bəyəndiyindən həmin avtomobilin qiymətini 29.500 manata razılaşaraq həmin avtomobili almış, ilk olaraq “Mercedes” markalı avtomobili salona təhfil verərkən avtomobilin qiymətini 24.000 manata razılaşdığından, avtomobili almaq üçün əlavə 5.000 manat pul ödəmiş, qalan 500 manat pulu isə sonradan ödəyəcəyinə söz vermiş, avtomobili bir neçə gün ərzində idarə etdikdən sonra avtomobilin müəyyən nasazlıqlarının olduğunu öyrənmiş və Elgizə zəng vurub bu barədə bildirdikdən sonra Elgiz avtomobili geri qaytarmağına razılıq vermiş, üç gün sonra avtomobili qaytarıb salona gətirmiş, əlavə pul verərək birdəfəlik ona istədiyi “Prado” markalı avtomobil almağında köməklik göstərməsini Elgizdən xahiş etmiş, Elgiz bununla maraqlanacağını, nəticə olarsa ona məlumat verəcəyini bildirmiş, həmin vaxt fikrinin ciddi olduğunu bildirmək üçün Elgizə əlavə olaraq 6000 manat da pul vermiş, bundan sonra “Hyundai İX-35” markalı avtomobili götürüb getmiş, təxminən bir ay sonra Elgiz onunla təkrar əlaqə saxlayıb onu avtomobil salonuna çağırmış, o da gəldikdən sonra Elgiz salonda satışda olan “Hyundai Sonato” markalı avtomobili göstərib həmin avtomobili almağını təklif etmiş, avtomobilə baxıb bəyəndiyindən, avtomobilin qiymətini 24.000 manata razılaşaraq avtomobili almış, sonradan avtomobilə yanacaq doldurmaq istəyərkən avtomobilin benzin yanacağı ilə deyil, qazla işlədiyini öyrənmişdir.